钦定古今图书集成/明伦汇编/氏族典/第416卷 > 《廖用贤尚友录》 > 庾肩吾
## 钦定古今图书集成/明伦汇编/氏族典/第416卷 > 《廖用贤尚友录》 > 庾肩吾

按《梁书庾于陵传》：“于陵弟肩吾，字子慎，八岁能赋诗。
初为晋安王国常侍，每王徙镇，肩吾常随。中大通二
年，王为太子，累迁太子率更令、中庶子。初，太宗在藩，
雅好文章士。及居东宫，又开文德省，置学士，肩吾充
其选。太清中，侯景寇陷京都，及太宗即位，以肩吾为
度支尚书。时上流诸蕃并据州拒景，景矫诏遣肩吾”
使江州，喻当阳公大心。大心寻举州降贼，肩吾逃入
建昌界，久之方得赴江陵，未几卒。